Imtella' Ottubru 12, 2021 Erbat irġiel – tnejn mis-Senegal, wieħed mill-Mali u ieħor mill-Kosta tal-Avorju – li għandhom bejn 36 u 53 sena, ingħataw sentenza sospiża u multa wara li ammettew li biegħu oġġetti ta' ditti foloz fis-suq miftuħ ta' Marsaxlokk. L-irġiel Abdoulaye Diop u Modou Lo, it-tnejn mis-Senegal, Mamadou Cisse mill-Kosta tal-Avorju u Khadem m'Bay mill-Mali wieġbu ħatja li biegħu oġġetti ffalsifikati b'qerq u li wettqu attività kriminali mingħajr liċenzja ta' awtorità kompetenti. Il-każ seħħ l-Ħadd li għadda, meta l-Pulizija tal-Komunità ta' Marsaxlokk raw lill-irġiel ibigħu oġġetti ta' ditti foloz, talbu għall-assistenza tal-Pulizija tad-Distrett u flimkien arrestawhom u kkonfiskaw l-oġġetti. Minn aktar investigazzjonijiet, irriżulta wkoll li kienu qed joperaw mingħajr il-liċenzja meħtieġa. Il-prosekuzzjoni tmexxiet mill-Ispetturi Jonathan Cassar u Gabria Gatt.